Vlasnik zaštitarske tvrtke Klemm security i čelnik braniteljske Udruge specijalne policije Josip Klemm u četvrtak je nepravomoćno osuđen na godinu dana zatvora jer svoju tvrtku fiktivnim ugovorima s drugim poduzećima oštetio za gotovo tri milijuna kuna.

Klemma je tužiteljstvo ranije teretilo i za utaju poreza, no ta je inkriminacija u međuvremenu otpala pa je osuđen samo za štetu koju je počinio svojoj tvrtki.

Tužiteljstvo je tvrdilo da je Klemm od veljače 2005. do ožujka 2007. osmislio način na koji će iz svoje tvrtke “neosnovano obavljati isplate u svoju korist” pa je “nalagao neosnovana plaćanja sa žiro-računa” na račune drugih tvrtki koje su mu, prema ranijem dogovoru, izdavala račune za neobavljene usluge.

Istraga navodnih Klemmovih “financijskih malverzacija” pokrenuta je još 2014. no on tada nije uhićen jer je u tužiteljstvu iznio tzv. aktivnu obranu, tvrdeći da se može osjećati krivim ako je svoju tvrtku oštetio neznanjem, ali da nikada ne bi oštetio državu.

Obrazlažući presudu sutkinja Maja Štampar Stipić kazala je da su Klemmu pri izricanju kazne u obzir uzete brojne olakotne okolnosti – da je neosuđivan i ugledan poslovan čovjek, sudionik Domovinskog rata, predsjednik braniteljske udruge i obiteljski čovjek. Otegonih okolnosti sud nije pronašao.

Klemm i njegova obrana najavili su žalbu na nepravomoćnu presudu.

“Prije tri godine je trebalo mene kategorizirati kao hrvatskog branitelja koji je oštetio državu”, kazao je Klemm, podsjetivši da se te optužbe nisu mogle čuti u objavljenoj nepravomoćnoj presudi.

“Poštujem odluku suda i drago mi je što me osudila lijepa i pametna žena. U životu čovjek treba biti spreman na sve. Kada god krenete u neku bitku morate znati da će vam netko malo i vratiti. Na kraju ja sam zadovoljan jer oba su pala”, kazao je Klemm.

Za optužbe da je oštetio svoju tvrtku Klemm je kazao da je poduzeće od 20 zaposlenih pretvorio u tvrtku koja trenutno zapošljava 1300 ljudi i ima promet od preko sto milijuna kuna.

“Temeljem nečega to morao napraviti. Međutim, nažalost, moramo poštivati odluke suda”, kazao je Klemm.

Ponovio je i ranije tvrdnje da je optužen jer je bio jedan od organizatora prosvjeda hrvatskih branitelja u šatoru na Savskoj cesti u Zagrebu. “Ne želim osobno nikoga vrijeđati niti prozivat, međutim javnost je danas svjesna da smo živjeli u jednim okolnostima, ne samo branitelji, nego i svi hrvatski građani kada su šikanirani od sindikata, učitelja i svega ostalog. To je bilo vrijeme koje je iza nas i što bi rekao naš ratni zapovjednik Ante Gotovina okrenimo se budućnosti. Međutim, ono što je meni osobno drago je da hrvatski branitelji više nisu na cesti i da nas ne vode ljudi koji to nisu zaslužili”, rekao je Klemm.

Njegov odvjetnik Branko Šerić rekao je da bi Klemm da se osjećao krivim odavno pristao na nagodbu s tužiteljstvom. “Dakle, nakon početnog lutanja, ne mislim s njegove strane, već od strane optužbe došli smo do nečega što je nemoguće počiniti kao kazneno djelo. Postavlja se pitanje motiva i zašto bi on dijelio lovu šakom i kapom”, rekao je Šerić.

Odvjetnik Gordan Preglej dodao je da će po primitku pismenog otpravka presude na nju uložiti žalbu.

“Od situacije gdje se Klema teretilo da je oštetio državni proračun i da je sebi ukrao novac došli smo do toga da je on oštetio svoju firmi i da je isplatio novac drugim firmama bez ikakvog razloga. Znači ta situacija je u suprotnosti sa zdravim razumom i ja se nadam da će nakon što uložimo žalbu Vrhovni sud donijeti potpuno drugačiju odluku”, kazao je Preglej.

Tužiteljstvo je tvrdilo da je Klemm od veljače 2005. do ožujka 2007. osmislio način na koji će iz svoje tvrtke “neosnovano obavljati isplate u svoju korist” pa je “nalagao neosnovana plaćanja sa žiro-računa” na račune drugih tvrtki koje su mu, prema ranijem dogovoru, izdavala račune za neobavljene usluge.

Istraga navodnih Klemmovih “financijskih malverzacija” pokrenuta je još 2014. no on tada nije uhićen jer je u tužiteljstvu iznio tzv. aktivnu obranu, tvrdeći da se može osjećati krivim ako je svoju tvrtku oštetio neznanjem, ali da nikada ne bi oštetio državu.

Obrazlažući presudu sutkinja Maja Štampar Stipić kazala je da su Klemmu pri izricanju kazne u obzir uzete brojne olakotne okolnosti – da je neosuđivan i ugledan poslovan čovjek, sudionik Domovinskog rata, predsjednik braniteljske udruge i obiteljski čovjek. Otegonih okolnosti sud nije pronašao.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: hina/em